ΓΡΑΠΤΗ ΕΡΩΤΗΣΗ E-0429/00

υποβολή: Ioannis Averoff (PPE-DE), Antonios Trakatellis (PPE-DE) και Christos Folias (PPE-DE) προς την Επιτροπή

(23 Φεβρουαρίου 2000)

Θέμα: Η χρηματοδότηση της αγροτικής ανάπτυξης στην Ελλάδα

Η αγροτική ανάπτυξη αποτελεί εφεξής τον δεύτερο πυλώνα της Κοινής Γεωργικής Πολιτικής, και στηρίζεται και νομικά στον κανονισμό 1257/1999 της 17ης Μαΐου(1).

Η Ευρωπαϊκή Επιτροπή διαπραγματεύεται την στιγμή αυτή τα τρίτα κοινοτικά πλαίσια στήριξης με τα κράτη μέλη.

Στην περίπτωση της Ελλάδας, η οποία έχει και ιδιαίτεραψηλό αγροτικό πληθυσμό περίπου το 20 % του πληθυσμού της η αγροτική ανάπτυξη είναι ένας ιδιαίτερα σημαντικός τομέας, ο οποίος χρειάζεται ιδιαίτερη προσοχή.

Ωστόσο, στην πρόταση των ελληνικών αρχών για το τρίτο Κοινοτικό Πλαίσιο Στήριξης (ΚΠΣ), το ποσό που πρόκειται να διατεθεί ανέρχεται μόνο σε 11,87 % και μάλιστα το ποσοστό αυτό περιλαμβάνει γεωργία και αλιεία μαζί, ενώ για τις μεταφορές διατίθεται το 36,7 %. Στο πρώτο ΚΠΣ, και χωρίς να ισχύει ιδιαίτερος κανονισμός για αγροτική ανάπτυξη, το ποσοστό ήταν 12,9 % ενώ στο δεύτερο 13,7 %. Στο τρίτο δηλαδή σημειώνεται σημαντική μείωση.

Ερωτάται η Επιτροπή τί μέτρα προτίθεται να λάβει έτσι ώστε οι ελληνικές αρχές να δώσουν την απαραίτητη σημασία στον τομέα τηςπαίθρου και στον ελληνικό αγροτικό πληθυσμό.

(1) ΕΕ L 160 της 26.6.1999, σελ. 80.

Απάντηση του κ. Fischler εξ ονόματος της Επιτροπής

(24 Μαρτίου 2000)

Η Επιτροπή επιθυμεί να διαβεβαιώσει τα Αξιότιμα Μέλη του Κοινοβουλίου ότι η αγροτική ανάπτυξη αποτελεί πράγματι τον δεύτερο άξονα της κοινής γεωργικής πολιτικής (ΚΑΠ). Πρέπει επίσης να τονιστεί ότι ο βασικός κανονισμός του Συμβουλίου για την αγροτική ανάπτυξη, κανονισμός (ΕΚ) αριθ. 1257/1999 της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), προβλέπει μέτρα τα οποία χρηματοδοτούνται ανάλογα με την περίπτωση από το τμήμα Προσανατολισμού ή το τμήμα Εγγυήσεων του ΕΓΤΠΕ.

Όσον αφορά τις περιφέρειες και τα κράτη μέλη τα οποία εντάσσονται στο στόχο 1 των διαρθρωτικών παρεμβάσεων (όπως η Ελλάδα), τα μέτρα που αναφέρονται στον κανονισμό αυτό συγχρηματοδοτούνται και από τα δύο τμήματα. Ορισμένα μέτρα χρηματοδοτούνται από το ΕΓΤΠΕ-Τμήμα Εγγυήσεων και άλλα από το ΕΓΤΠΕ-Τμήμα Προσανατολισμού.

Βάσει των προγραμμάτων που έχουνποβληθεί στην Επιτροπή από τις ελληνικές αρχές για σκοπούς χρηματοδότησης, προκύπτει ότι τα προγράμματα αγροτικής ανάπτυξης (που συγχρηματοδοτούνται και από τα δύο τμήματα του ΕΓΤΠΕ) ανέρχονται, για την περίοδο 2000-2006, σε 2 600 εκατ. δραχμές (τιμή 1999). Το ζητούμενο ποσό αντιπροσωπεύει ποσοστό 16 % του συνόλου όλων των προγραμμάτων ανάπτυξης που θα χρηματοδοτηθούν από την Κοινότητα, δηλαδή από το Κοινοτικό Πλαίσιο Στήριξης (ΚΠΣ), το Ταμείο Συνοχής και το ΕΓΠΤΕ-Τμήμα Εγγυήσεων.

Τέλος,πενθυμίζεται ότι ο πληθυσμός της ελληνικήςπαίθρου θα επωφεληθεί πέραν του ΕΓΤΠΕ από το Ευρωπαϊκό Ταμείο Περιφερειακής Ανάπτυξης (ΕΤΠΑ), το Ευρωπαϊκό Κοινωνικό Ταμείο (ΕΚΤ), το Ταμείο Συνοχής και το Χρηματοδοτικό Μέσο Προσανατολισμού της Αλιείας (ΧΜΠΑ). Τα ταμεία αυτά χρηματοδοτούν διαπεριφερειακά, περιφερειακά και τοπικά προγράμματα που έχουν άμεσες και θετικές επιπτώσεις για τον αγροτικό πληθυσμό.